Document ID: 32008D0672

KOMMISSIONENS BESLUTNING
af 11. august 2008
om ændring af tillægget til bilag VI til akten om Bulgariens og Rumæniens tiltrædelse for så vidt angår visse mejerivirksomheder i Bulgarien
(meddelt under nummer K(2008) 4269)
(EØS-relevant tekst)
(2008/672/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten om Bulgariens og Rumæniens tiltrædelse, særlig bilag VI, kapitel 4, afdeling B, litra f), første afsnit, og
ud fra følgende betragtninger:
(1)
Bulgarien er ved akten om Bulgariens og Rumæniens tiltrædelse blevet indrømmet overgangsperioder for så vidt angår visse mejerivirksomheders opfyldelse af kravene i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1).
(2)
Tillægget til bilag VI til tiltrædelsesakten er blevet ændret ved Kommissionens beslutning 2007/26/EF (2), 2007/689/EF (3), 2008/209/EF (4), 2008/331/EF (5) og 2008/547/EF (6). Bulgarien har fremlagt garantier for, at fem mejerivirksomheder har afsluttet forbedringen af deres anlæg og nu er i fuld overensstemmelse med de relevante EF-retsforskrifter. De pågældende virksomheder har tilladelse til at modtage og forarbejde rå mælk, der ikke opfylder kravene. Virksomhederne bør derfor tilføjes på listen i kapitel I i tillægget til bilag VI.
(3)
Én mejerivirksomhed, som i øjeblikket er opført på listen over virksomheder, der opfylder kravene, vil modtage og forarbejde henholdsvis rå mælk, der opfylder kravene, og rå mælk, der ikke gør det, på to separate produktionslinjer. Denne virksomhed bør derfor tilføjes på listen i kapitel II. En anden mejerivirksomhed, som i øjeblikket er opført på listen i kapitel II, vil udelukkende modtage og forarbejde mælk, der opfylder kravene. Denne virksomhed bør derfor udgå af kapitel II i tillægget til bilag VI.
(4)
Tillægget til bilag VI til akten om Bulgariens og Rumæniens tiltrædelse bør således ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Tillægget til bilag VI til akten om Bulgariens og Rumæniens tiltrædelse ændres som angivet i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 11. august 2008.

Labels: 0
18
15
17